16/04/2013 | Administración LocalMunicipal
Teo
Anuncio de aprobación definitiva do Regulamento de acción social para os traballadores e traballadoras do Concello de Teo

ANUNCIO Anuncio aprobación definitiva do Regulamento de acción social para os traballadores e traballadoras do concello de Teo O Pleno municipal, na sesión ordinaria celebrada o 31 de xaneiro de 2013, acordou aprobar inicialmente o Regulamento de acción social para os traballadores e traballadoras do concello de Teo, e sometelo a información pública polo prazo legalmente establecido. Sometido o expediente a información pública, durante trinta días, mediante anuncios publicados no BOP n.º 34, do 19/02/2013, e no taboleiro de anuncios do Concello, non se presentou reclamación algunha, polo que, de acordo co artigo 49 da vixente Lei 7/85, do 2 de abril, reguladora das bases do réxime local (LRBRL), e de conformidade co acordo plenario adoptado, enténdese definitivamente aprobado o devandito Regulamento. De conformidade co establecido no art.70.2 da LRBRL, procédese á publicación íntegra do Regulamento citado, que entrará en vigor tras a súa publicación e unha vez transcorra o prazo previsto no artigo 65.2 da Lei 7/85, do 2 de abril. “REGULAMENTO DE ACCIÓN SOCIAL PARA OS TRABALLADORES E TRABALLADORAS MUNICIPAIS DO CONCELLO DE TEO CAPÍTULO I NORMAS XERAIS 1.–PERSOAS BENEFICIARIAS.–Para poder optar as melloras sociais reguladas no presente texto, deberán concorrer con carácter xeral os seguintes requisitos, ademais dos que se sinalen de forma específica para cada concepto: • Será condición indispensable prestar servizos no Concello de Teo como persoal funcionario ou laboral con praza en propiedade, ou persoal interino, contratado laboral ou en prácticas que acredite un ano de relación laboral continuado en dito Concello. • As axudas concedidas consonte ao establecido no presente regulamento, terán efectos dende a data en que se adquire a condición de persoal ao servizo do Concello de Teo e ata a data en que dita condición se perda. • A perda da condición de traballador/a do Concello de Teo, implicará tamén a perda de todos os beneficios derivados da aplicación deste Regulamento, polo que se desestimará calquera solicitude relacionada con estas melloras que sexa presentada con posterioridade a data de cesamento. A persoa solicitante deberá formalizar a súa solicitude tendo relación funcionarial ou laboral vixente nese momento, agás os traballadores/as que adquiran a condición de xubilados/as que poderán formalizar, na data que se estableza ao efecto, as solicitudes correspondentes ao ano no que adquiran dita condición, e referida ao período que abrangue dende o 1 de xaneiro ata a data do seu cese. • Non poderá existir duplicidade de axudas co mesmo obxecto e finalidade para unha mesma persoa beneficiaria. Así mesmo aqueles traballadores/as do Concello de Teo que sexan matrimonio ou parella de feito non poderán ser ambos beneficiarios dunha mesma axuda, agás nas correspondentes aos conceptos 1 e 7 establecidos no capítulo I, apartado 3.1. 2.–COMISIÓN MIXTA DE VALORACIÓN.–Para levar a cabo valoración das axudas constituirase unha comisión mixta de valoración de carácter paritario composta polos seguintes membros: • Presidente: o alcalde ou persoa en quen delegue. • Secretario/a, con voz en sen voto: o da corporación ou persoa en quen delegue. • Un técnico/a designado/a pola Alcaldía. • Un/unha representante do persoal funcionario. • Un/unha representante do persoal laboral, proposto/a polo comité de empresa.2.1.–As funcións da Comisión serán as seguintes: • Propoñer a resolución das dúbidas que puideran xurdir na aplicación do presente Regulamento. • Propoñer a introducción de calquera modificación que fose precisa para un mellor desenvolvemento e aplicación do presente Regulamento. • Distribuir as axudas de conformidade co previsto no presente Regulamento. • Velar polo cumplimento estricto do disposto no presente Regulamento 2.2.–A convocatoria da comisión mixta de valoración realizarase a iniciativa do seu presidente ou de dous dos seus membros con voz e voto. Para a súa constitución deberán estar presentes alomenos tres membros con voz e voto e os acordos adoptaranse por maioría simple.3.–DISTRIBUCIÓN DA CONSIGNACIÓN ORZAMENTARIA DAS MELLORAS SOCIAIS.–As axudas concederanse con cargo a partida orzamentaria de acción social, equivalente ao 1% da masa salarial conxunta do persoal laboral e funcionario, que se dotará de forma anual nos orzamentos municipais de acordo ao establecido no Acordo Regulador e no Convenio Colectivo. Para o cálculo do 1% da masa salarial consideraranse as prazas existentes no orzamento á data de aprobación así como as contratacións previstas no prazo dese ano. A cantidade líquida do 1% incrementarase proporcionalmente ao número de prazas de nova creación correspondentes a cada período orzamentario.3.1.–As contías das axudas distribuiranse por conceptos e dacordo coas seguintes prioridades: 1. Axudas para atención a saúde: 35% da consignación equivalente ao 1% da masa salarial.2. Axudas para atención de familiares con discapacidade: 20% do restante 65% da consignación equivalente ao 1% da masa salarial.3. Axudas por persoas maiores a cargo: 20% do restante 65% da consignación equivalente ao 1% da masa salarial.4. Axudas por estudos: 20% do restante 65% da consignación equivalente ao 1% da masa salarial.5. Axudas por gastos de garderías: 20% do restante 65% da consignación equivalente ao 1% da masa salarial.6. Axudas por falecemento: 5% do restante 65% da consignación equivalente ao 1% da masa salarial.7. Axudas para o acceso a instalación deportivas municipais: 5% do restante 65% da consignación equivalente ao 1% da masa salarial.8. Axudas para a compra de 1.ª vivenda: 10% do restante 65% da consignación equivalente ao 1% da masa salarial 4.–GRUPOS.–Segundo as retribucións brutas anuais percibidas polos distintos traballadores/as do Concello de Teo, establécense os seguintes grupos para o acceso as axudas sociais: GRUPO 1: ata 22.148 €/ano. GRUPO 2: de 22.149 €/ano ata 27.443 €/ano. GRUPO 3: de 27.444 €/ano ata 31.559 €/ano. GRUPO 4: de 31.560 €/ano ata 37.907 €/ano. GRUPO 5: máis de 37.908 €/ano 5.–LÍMITES DAS AXUDAS.–Os importes aboados en concepto de axudas non poderán ser superiores ao gasto efectuado e debidamente xustificado. No caso de recibir outras axudas, deberán comunicarse na solicitude e xustificar que, en total, non superan o límite do gasto.6.–AXUDAS PERCIBIDAS INDEBIDAMENTE.–Os beneficiarios que por causas alleas a eles perciban axudas as que non teñen dereito, reintegrarán ao Concello as cantidades percibidas indebidamente podendo optar por dúas posibilidades: a) Reintegrar voluntariamente as cantidades percibidas de forma indebida, nun único pagamento no prazo de 15 días dende que se lle inste por parte do Concello. b) Aceptar un desconto na nómina mensual en contía non inferior ao 10% das retribucións brutas, ata liquidar o total do débito. As persoas que incorran en falseamento de datos ou documentos e perciban axudas por mor de dito falseamento, incorrirán nas responsabilidades disciplinarias que correspondan e ademais serán instadas polo Concello a que no plazo de 15 días reintegren as cantidades percibidas. En caso contrario, practicaráselles unha deducción en nómina nunha contía non inferior ao 30% das súas retribucións brutas, ata liquidar o importe total do débito. Estas persoas perderán o dereito a percibir calquera axuda deste Regulamento por un período de 5 anos.7.–CAUSAS XERAIS DE EXCLUSIÓN DAS AXUDAS.–Serán causas de exclusión das axudas sociais as seguintes: • Presentar as solicitudes fora de plazo. • Non xuntar á solicitude a documentación esixida. • Carecer dalgún dos requisitos nos documentos esixidos. • O falseamento e/ou ocultación de datos ou documentos.8.–TRAMITACIÓN.–O departamento de persoal será o encargado de realizar os tramites das solicitudes, previos ao seu estudo e valoración pola comisión mixta de valoración.8.1.–As solicitudes presentaránse no Rexistro Xeral do Concello de Teo ao longo do mes de xaneiro, referidas a feitos causantes comprendidos no período do 1 de xaneiro ao 31 de decembro do ano anterior ao da petición.8.2.–A comisión de mixta de Valoración poderá solicitar da persoa interesada calquera tipo de información ou documentación adicional á inicialmente presentada, establecendo un plazo de rectificación de 10 días. A proposta resultante será sometida á fiscalización da Intervención municipal.8.3.–A non presentación da documentación requirida nos prazos sinalados será motivo de denegación da axuda solicitada.8.4.–O pagamento das axudas concedidas será incorporado na nómina correspondente, mediante transferencia bancaria, previas as retencións que procedan.8.5.–O pagamento das axudas debidamente aprobadas, farase efectivo no prazo dun mes dende a data da resolución.9.–RESOLUCIÓN.–A concesión das axudas definidas neste Regulamento corresponderá á Alcaldía, agás delegación expresa, que deberá resolver no prazo de 2 meses, contandos dende o remate do prazo de presentación das solicitudes, consonte a proposta que formulará a Comisión Mixa de Valoración. CAPÍTULO II AXUDAS POR ATENCIÓN A SAÚDE 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda.1.1.–TIPOS DE AXUDAS.–As axudas por este concepto abarcará os seguintes subconceptos: a) Odontoloxía: RX (ortodoncia e diagnose). Profilaxe e limpezas. Empastes e reconstrucións. Endodoncias e extraccións. Cirurxía. Implantes/enxertos. Próteses. Coroas e caras. Ortodoncias. b) Oftalmoloxía: Cristais. Monturas. Lentes de contacto. Cirurxía oftalmolóxica. c) Outros: Audífonos. Prótesis ortopédicas. Especialidades médicas non cubertas pola Seguridade Social (fisioterapia, acupuntura…) Tratamentos farmacolóxicos na porcentaxe non cuberta pola Seguridade Social 1.2.–Documentación requirida: • Solicitude en modelo normalizado debidamente cuberto. • Factura desagregada por conceptos, orixinal ou compulsada, que acredite o gasto realizado.1.3.–Axuda segundo os grupos establecidos: efectuarase un pagamento do 50% do custo total de cada factura ata acadar o tope máximo establecido. No caso das facturas farmacéuticas, o 50% calcularase sobre o importe que non cubre a Seguridade Social.1.º GRUPO: ata un máximo de 300 € por beneficiario/a e ano.2.º GRUPO: ata un máximo de 270 € por beneficiario/a e ano.3.º GRUPO: ata un máximo de 240 € por beneficiario/a e ano.4.º-GRUPO: ata un máximo de 210 € por beneficiario/a e ano.5.º GRUPO: ata un máximo de 180 € por beneficiario/a e ano. CAPÍTULO III AXUDAS POR FAMILIAR A CARGO CON DISCAPACIDADE 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda. Será condición indispensable que convivan con persoas ao seu cargo que presenten unha discapacidade física, psíquica ou sensorial que alcance polo menos o 65% de grao de discapacidade, e que sexan familiares ata o 1.º grao de consanguinidade ou afinidade.1.2.–Documentación requirida: Solicitude en modelo normalizado debidamente cuberto. • Fotocopia compulsada do libro de familia ou fotocopia compulsada do contrato de acollemento familir pre-adoptivo. • Fotocopia compulsada da resolución de valoración de nivel e grao de dependencia outorgada polo organismo competente. • Certificación de ingresos que acredite que a persoa discapacitada non percibe ingresos integros computables para os efectos do IRPF que superen o salario mínimo interprofesional. • Certificado de convivencia, agás no caso de fillos/as do beneficiario/a.1.3.–Axuda segundo os grupos establecidos: 1.º GRUPO: 200 € anuais/por persona a cargo.2.º GRUPO: 180 € anuais/por persona a cargo.3.º GRUPO: 160 € anuais/por persona a cargo.4.º GRUPO: 140 € anuais/por persona a cargo.5.º GRUPO: 120 € anuais/por persona a cargo. CAPÍTULO IV AXUDAS POR ESTUDOS 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo cando as solicite para si mesmo. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda. Serán tamén persoas beneficiarias os seus fillos/as conviventes, menores de 25 anos no momento de formalizar a matrícula, e que dependan económicamente del.1.2.–Documentación requirida: • Certificación expedida polo centro docente que acredite a formalización da matrícula e o curso académico. Se fora preciso, presentarase tamén xustificante dos gastos realizado por este concepto. • No caso de que os fillos/as fosen maiores de 18 anos, presentarase unha declaración xurada de que non perciben ningún tipo de renda derivada do traballo por conta allea. • Fotocopia compulsada do libro de familia ou fotocopia compulsada do contrato de acollemento familiar pre-adoptivo.1.3.–Axuda segundo os grupos establecidos: Educación Infantil, Educación Primaria, ESO: (axuda por curso do ciclo). 1.º GRUPO: 100 € anuais.2.º GRUPO: 90 € anuais.3.º GRUPO: 80 € anuais.4.º GRUPO: 70 € anuais.5.º GRUPO: 60 € anuais. Formación Profesional, Bachillerato (axuda por curso do ciclo). 1.º GRUPO: 150 € anuais.2.º GRUPO: 135 € anuais.3.º GRUPO: 120 € anuais.4.º-GRUPO: 105 € anuais.5.º GRUPO: 90 € anuais. Universidade (axuda por curso da carreira). 1.º GRUPO: 200 € anuais.2.º GRUPO: 180 € anuais.3.º GRUPO: 160 € anuais.4.º GRUPO: 140 € anuais.5.º GRUPO: 120 € anuais.1.4.–As cantidades desta axuda entenderase que son por beneficiario/a ata acadar un máximo de 300 € por solicitante. CAPÍTULO V AXUDAS POR PERSOAS MAIORES A CARGO 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo. No caso do persoal temporal (interino ou laboral temporal) deberán acreditar unha relación laboral de alomenos un ano; no caso de non acreditala non terán dereito á prestación da axuda. Será imprescindible que convivan con persoas maiores de 65 anos ata o segudo grao de consanguinidade ou afinidade.1.2.–Documentación requirida: • Solicitude do modelo normalizado debidamente cuberto. • Certificado de convivencia. • Certificación de ingresos que acredite que a persoa maior de 65 anos non percibe ingresos integros computables para os efectos do IRPF que superen o salario mínimo interprofesional.1.3-Axuda segundo os grupos establecidos: 1.º GRUPO: 200 € por persoa e ano.2.º GRUPO: 180 € por persoa e ano.3.º GRUPO: 160 € por persoa e ano.4.º GRUPO: 140 € por persoa e ano.5.º GRUPO: 120 € por persoa e ano. CAPÍTULO VI AXUDAS POR GARDERÍA 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda. As axudas serán concedidas polos gastos derivados da estancia dos fillos/as en escolas infantís (garderías). 1.2.–Documentación requirida: • Solicitude no modelo normalizado debidamente cuberto. • Fotocopia compulsada do libro de familia. • Factura do pagamento da gardería.1.3.–Axuda segundo os grupos establecidos: efectuarase un pagamento do 50% do custo total de período comprendido entre setembro e agosto de cada ano natural, ata un límite máximo de: 1.º GRUPO: 150 € por neno.2.º GRUPO: 135 € por neno.3.º GRUPO: 120 € por neno.4.º GRUPO: 105 € por neno.5.º GRUPO: 90 € por neno. CAPÍTULO VII AXUDA POR FALECEMENTO 1.–PERSOAS BENEFICIARIAS: Serán beneficiarios/as das axudas definidas neste capítulo a familia que conviva co persoal funcionario e laboral do Concello de Teo que houbese falecido. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda.1.2.–Documentación requirida: • Solicitude no modelo normalizado debidamente cuberto. • Certificado de convivencia. • Copia compulsada do certificado de falecemento do traballador municipal.1.3.–Axuda segundo os grupos establecidos: efectuarase un pagamento de 600 € por este concepto para todos os grupos. CAPÍTULO VIII AXUDAS PARA O ACCESO ÁS INSTALACIÓNS DEPORTIVAS MUNICIPAIS 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo cando as solicite para si mesmo. No caso do persoal temporal (interino ou laboral temporal), deberán acreditar unha relación laboral de alomenos un ano; no caso de non acreditala non terán dereito á prestación da axuda. Esixirase unha estrita suxeición ao réxime de control de asistencia: o persoal muicipal deberá acreditar unha asistencia mínima de 50 días ao ano.1.2.–Documentación requirida: • Solicitude do modelo normalizado debidamente cuberto. • Factura do gasto realizado correspondente ao ano natural ao que se refire a convocatoria. • Xustificación das datas de asistencia ás instalación deportivas municipais.1.3.–Axuda segundo os grupos establecidos: efectuarase un pagamento de 50 € ao ano por este concepto para todos os grupos. CAPÍTULO IX AXUDAS POR COMPRA DE 1.ª VIVENDA 1.–PERSOAS BENEFICIARIAS.–Serán beneficiarios/as das axudas definidas neste capítulo o persoal funcionario e laboral do Concello de Teo con praza en propiedade establecida no Cadro de Persoal. No caso do persoal temporal (interino ou laboral temporal) deberán acreditar unha relación laboral de alomenos un ano; no caso de non acreditala non terán dereito á prestación da axuda. Os beneficiarios deberán cumprir as seguintes condicións: • Que o beneficiario/a sexa propietario/a da vivenda adquirida mediante compra ou adxudicación e que constitúa a residencia habitual e permanente. • Que o beneficiario/a non sexa propietario doutra vivenda.1.2.–Documentación requirida: • Solicitude do modelo normalizado debidamente cuberto. • Fotocopia compulsada da escritura de compravenda da vivenda. • Xustificación de que se ocupa de forma habitual a vivenda para a que se solicita a axuda. • Declaración xurada de non ter en propiedade outra vivenda.1.3.–Axuda segundo os grupos establecidos: efectuarase un pagamento de 500 € por este concepto para todos os grupos. A perda da condición de traballador /a en activo, ou a adquisición doutra vivenda, implicará a perda desta axuda. CAPÍTULO X REMANENTE No caso de que unha vez consignadas as partidas para os diferentes conceptos e grupos se xerase un remanente líquido, éste distribuirase entre os conceptos respectivos, segundo a porcentaxe establecida para cada concepto no capítulo I, apartado 3.1, ata agotalo. Esto significará que os topes establecidos para cada concepto poderanse superar neste suposto. No caso de que se agote a partida para algún dos conceptos, cubrirase co remanente que se poida xerar, segundo a orde de prioridade establecida no capítulo I, apartado 3.1. No caso de que non se xerase remanente, e as solicitudes destinadas a un concepto en particular supoñan sobrepasar o tope da partida destinada a ese concepto, aplicarase unha reducción porcentual e proporcional a cada solicitude ata acadar o tope máximo establecido. DISPOSICIÓN ADICIONAL. En aplicación do RD 480/93, trala entrada en vigor deste regulamento os funcionarios/as que no seu momento non se integraron no réxime xeral da Seguridade Social disfrutarán, estritamente, das mesmas coberturas e servizos que os integraos/as no réxime xeral da Seguridade Social, tanto na cobertura sanitaria como farmacéutica. Consecuentemente, estes funcionarios/as poderán optar ás axudas que este Regulamento establece en igualdade de condicións que o resto dos traballadores municipais. DISPOSICIÓN TRANSITORIA. As melloras sociais reguladas no presente texto correspondentes ao ano 2012 e imputables ao orzamento de 2013 poderán solicitarse no prazo improrrogable de un mes a contar dende a aprobación definitiva deste regulamento. DISPOSICIÓN FINAL. Este Regulamento manterá a súa vixencia ata a aprobación dun texto posterior que o derrogue de xeito expreso”. En Teo, a 4 de abril de 2013. Esosa Rodriguez de Alba Zama